Bilist fra Odense også uden kørekort

En 31-årig mand fra Odense blev ved to-tiden natten til fredag anholdt i en stjålet bil på en rasteplads ved den nordjyske motorvej. Det var en politipatrulje, der lige ville tjekke bil og mand på rastepladsen Hjallerup Enge - og ved den lejlighed opdagede, at han kørte i en bil, der var stjålet i Fredericia. Desuden viste det sig, at han var frakendt kørekortet. Og endelig fandt politiet en mindre mængde heroin i bilen.